God het 'n Plan met jou lewe - Petrus Grové (Sloet) - Wapadrant
Lees jy die afgelope week se koerante, dan sien jy dinge soos: Verkragting, mans teenoor vrouens en vrouens teenoor mans. Mense wat mekaar uitskel of verkleineer deur hul name te noem, sport deelnemers wat skeidsregters aanrand, Veiligheidsbeamptes wat misdaad pleeg
Sommige is krimineel en ander grens doodgewoon aan ongemanierdheid.
Kom ons fokus op die praktiese, om ongemanierd te wees...
Die liefde handel nie onwelvoeglik nie.
Daar is 'n perverse streep in die ou-menslike natuur,
wat die sondige, slegte, onwelvoeglike in homself en veral in ander mense te geniet.
Dit begin by goeie maniere.
'n Mens dink so maklik goeie maniere is 'n nietigheid.
Dit is net 'n goeie gewoonte, net finess...
Maar 1 Kor 13:5a leer:
Dit is 'n onderdeel van die liefde van God
wat jy na ander moet uitstraal.
God verwag van jou om goedgemanierd te wees.
Die werkwoord beteken om nie vormloos te wees nie.
Dit is om nie ongemanierd of ongedissiplineerd te wees.
Iemand wat homself nie kan beheer,
is totaal selfgesentreerd.
So 'n mens is min gepla
en maak soos dit homself pas.
Jou hele lewe moet van styl en smaak getuig...
Dit is nie net in die openbaar waar jy jou moet gedra nie.
Ook tussen jou huismense...
voor jou kinders... en jou ouers...
ook daar waar jy alleen is...
Alle vuilbekkigheid, swak taalgebruik,
onderdruk die liefde in jou lewe,
wat jy as gelowige moet openbaar.
musiek wat jy so hard speel dat dit ander mense irriteer.
die feit dat jy ongemanierd met jou ouers praat
of op hul skree...
Jou sop wat jy slurp - stoot die ander mense aan tafel af..
Dit is liefdeloos om so op te tree...
Dit gaan oor jou optrede
en oor dit wat vir die mens om jou aanvaarbaar is.
Daar is ook dinge wat vir sommige mense sosiaal aanvaarbaar is
maar wat die toets van God se Woord nie kan deurstaan nie.
Pornografie – Is onvanpas. Of jy dit in die geheim op jou rekenaar of selfoon kyk en of jy puliek in ’n boek daarna kyk, dit is onvanpas. God het vir die mens klere gemaak om sy skaamte te bedek. Wie hom met pornografie ophou is buite die vorm wat God daar gestel het.
Om aan rook verslaaf te wees,
is nie iets wat net jouself aangaan nie.
Dit plaas jou direk voor die liefdes gebod
wat vra na jou liefde vir God en jou naaste....
Hoe so... sou jy kon vra...?
Liefde vir God...?
Wat het dit met my rook te doen...?
Jou liggaam is 'n tempel van die Heilige Gees.
Jy benadeel die woonplek van God se Gees deur te rook.
Want die rook is skadelik vir jou liggaam.
Ook is rook liefdeloos teenoor jou naaste.
Wetenskaplike toetse het bewys:
Rook is baie skadelik vir die mense om die roker.
Dus iemand wat rook benadeel die mens om hom.
Dit is onwelvoeglik, ongemanierd om dit te doen.
Dit is liefdeloos en instryd met God se woord.
Nou mag daar van u wees wat dink.
Nee, dit is my lewe.
Ek maak soos ek wil daarmee....
Jy kan wel maak soos jy wil.
jy staan voor God verantwoordelik vir elkeen van jou dade.
vir elke keuse wat jy uitoefen...
Paulus skryf juis aan die Korintiers oor die probleem.
want ongemanierdheid was aan die orde van die dag.
Die ryk Korintiers het hul disse by die gemeenskaplike maal vinnig opgeeët
en nie wou wag vir die armes,
(wat selfs nie kos gehad het)
om op te daag nie.
Dit was nie al nie....
Verder het hulle nie hul mate met drank geken nie,
selfs op die kerkfeeste het hulle hul vergryp... dronk geword.
Die wat in tale gespreek het,
het die ander daarmee beproef,
want hulle elkeen het homself voorop gestel.
Dit was 'n deurmekaar lawaai
en niemand is daardeur opgebou nie.
Dit was net mooi die teenoorgestelde van liefde...
In ons land met sy klasse en rasse
word 'n mens ook dikwels verlei
om te dink ander rasse of mense wat ‘n ’n laer ekonomiese klas as jy val,
is minderwaardig en dit maak dat jy ongemanierd op te tree teenoor hulle optree...
'n Baas wat hom die reg toe-eien om sy werkers te vloek en skel
snedige opmerkings te maak en hul af te kraak...
die dames wat vir hom werk te molesteer of as sy besit te hanteer...
jou kinders af te jak - want hulle is mos klein en "weet sogenaamd niks".
’n Huwelikskontrak, broeders en susters...
gee jou nie die reg om ongemanierd teenoor jou huweliksmaat op te tree nie...
Sommige mans dink in die algemeen: vroue is minderwaardig..
’n oer oue bygeloof wat nie Bybels is nie.
In Lukas 7 stel Jesus vir ons die voorbeeld.
Hy beskerm 'n vrou teen die onbeskofdheid van 'n Fariseer.
Dit begin in vers 36:
'n Fariseër het Jesus genooi om by hom te kom eet.
Jesus het die uitnodiging aanvaar.
Hy is die huis in en het sy plek ingeneem.
'n Sekere vrou in die dorp, wat 'n sondige lewe gelei het,
(sonder twyfel was die vrou 'n prostituut)
het gehoor dat Jesus in die Fariseer se huis aan tafel was..
Sy bring toe 'n albaste flessie met reukolie (dit was geweldig duur).
gaan staan toe agter Jesus by sy voete en huil,
sodat haar trane op sy voete gedrup het.
Daarna het sy Sy voete met haar hare afgedroog,
hulle gesoen en met reukolie gesalf.
Die Fariseer wat Hom genooi het, dit sien,
sê hy vir homself:
"Hy, as Hy 'n profeet was,
sou tog geweet het wie en watter soort vrou dit is wat aan hom raak,
Dat sy 'n sondaares is."
( U sien, die man het nog nie mooi vir homself uitgemaak wie Jesus is nie).
Hy praat nog net met homself...
Hy beledig die vrou nog nie openlik nie....
Dit is in sy gedagtes...
Hy weet sy is 'n straatvrou...
Hy degradeer Jesus in sy opinie...
Want Jesus weet dit dan nie.
Let mooi op:
Jesus reageer op Simon se gedagtes
deur aan hom 'n gelykenis te vertel.
(Simon) Twee mense was in die skuld by 'n geldskieter. Die een het R 500 geskuld
en die ander R 50.
Omdat hulle niks gehad het om mee te betaal nie,
het die skuldeiser die skuld vir hulle albei kwytgeskel.
Wie van die twee skuldenaars sal die skuldeiser die meeste liefste bewys?
Die een aan wie die meeste vergewe is.
Reg sê Jesus en Hy draai om na die vrou
Simon, sien jy hierdie vrou...
Ek in jou huis gekom - en jy, water vir My voete het jy My nie gegee nie,
maar sy, met haar trane het sy My voete natgemaak en met haar hare het sy dit afgedroog. 'n Soen het jy my nie gegee nie, maar sy het vandat sy hier ingekom het, nie opgehou om My voete te soen nie. My kop het jy nie eers met olie gesalf nie; sy het my voete met reukolie gesalf...
Ek sê vir jou, omdat haar sondes wat baie is, vergewe is,
daarom bewys sy baie liefde. Maar hy vir wie min vergewe is,
bewys min liefde."
***Baie sarkasme in die Woorde van Jesus...
Want die basiese oordentlikheid;
voetewas, oliesalf met by Simon ontbreek...
Hy het dit nie eers aan Jesus bewys nie.******
En Jesus sê vir die vrou:
Jou sondes is vergewe.
'n Merkwaardige verhaal...
Die vrou het daar ingekom
onmiddellik het die Fariseer haar met veragting behandel.
In sy gedagtes het hy haar beskuldig, veroordeel en afgeskryf.
Maar omdat sy onmiddellik aan Jesus aandag gee,
het Hy haar nie uit sy huis uitgejaag nie.
Want nou kan hy ook sommer sien of Jesus 'n profeet was.
Jesus beskerm haar teen die snedigheid en veragting...
Wat wil die Here ons deur die gedeelte leer?
Hy verwag van jou liefde.
Liefde is om altyd gevat, met mooi manier
teenoor ander op te tree.
Nie net in jou woorde en dade nie...
maar ook in jou gedagtes.